Bjørn (navn)

Bjørn er et mannsnavn dannet av det norrøne ordet bjǫrn eller det urnordiske ordet *bernuR som begge betyr «bjørn», eller egentlig «det brune dyret».

Biǫrn var den norrøne formen av navnet. På gammeldansk ble Biorn brukt, og på gammelsvensk både Biorn og Biørn.

Bjørn har norsk og færøysk navnedag 18. juni, og Björn har svensk navnedag samme dato.

Det verserer en seiglivet myte om at navnet Bjørn er forbudt i Norge, eller at det har vært det.Navnene som er forbudte i Norge - kk.no I noen varianter av myten har forbudet nylig vært i kraft. Som oftest skal forbudet være begrunnet i at bjørn er navnet på et dyr.Kjært barn har mange navn, men ikke disse  - eksempel på feilinformasjon fra e24.no Denne myten medfører ikke riktighet.Velg et naturnavn til babyen - Aftenposten

Utbredelse
Biǫrn var et svært vanlig mannsnavn på Island og antakelig også i Norge i vikingtiden. Over 40 forskjellige personer med navnet er nevnt i Landnåmabok. Biǫrn er det nest vanligste navnet funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. De vanligste skrivemåtene for navnet var biarn, biorn og biurn. Bjørn var et vanlig navn i Norge i middelalderen. Over 260 forskjellige personer med navnet er nevnt i Regesta Norvegica.Regesta Norvegica 
Biørnn, Biiørnn, Biørn, Biornn og Biiornn var vanlige mannsnavn i Norge på 1500-tallet. Over 410 personer med disse navnene er nevnt i Norske Lensrekneskapsbøker 1548-1567. Biørnn var den vanligste skrivemåten.
Bjørn har vært blant de mest populære døpenavnene i Norge fra ca. 1925 til ca. 1985, med en topp i 1941 målt etter andel av de nyfødte. Navnet var det nest mest brukte døpenavnet i 1952 og alle år 1965–1968.

I Sverige var Björn mest brukt fra 1920-årene til 1980-årene.

Björn var et svært vanlig navn på Island på midten av 1800-tallet og hele 1900-tallet.

Bjørn er i dag et vanlig navn i Norge, mens Björn er vanlig i Sverige og på Island. Bjørn var i 2006 det tredje mest brukte mannsnavnet i Norge og det fjerde mest brukte fornavnet uavhengig av kjønn, etter Anne, Jan og Per.

   De ti mest brukte mannsnavnene i befolkningen i Norge i 2006.

|}

Varianter
Biørn er en sjelden variant av navnet. Bjørn er også noe brukt som etternavn i Norge.

Bjørn er som regel brukt i kombinasjon med andre fornavn. De vanligste kombinasjonene var i 2005:
 Bjørn Erik / Bjørn-Erik
 Bjørn Olav 
 Bjørn Arild 
 Bjørn Gunnar 
 Bjørn Kristian / Bjørn Christian 
 Bjørn Roar 
 Bjørn Åge 
 Bjørn Arvid

Bjørn er også brukt som en del i en rekke andre navn. De vanligste var i 2005:
 Asbjørn
 Torbjørn / Thorbjørn
 Bjørnar
 Oddbjørn
 Sigbjørn
 Vebjørn
 Kolbjørn
 Herbjørn

 Kjente personer med navnet 
Personene i listen er ordnet kronologisk etter fødselsår.
 Bjørn Jernside (800–ukjent), viking og oppdagelsesreisende (trolig svensk)
 Bjørn Farmann (ukjent–927), konge i Tønsberg og sønn av Harald Hårfagre
 Bjørn Bjørnson (1859–1942), norsk skuespiller, skuespillforfatter og første teatersjef på Nationaltheatret i Oslo
 Bjørn Bue (1934–1997), norsk biskop
 Bjørn Wirkola (1943–), norsk skihopp
 Bjørn Aamodt (1944–2006), norsk lyriker
 Björn Ulvaeus (1945–), svensk musiker
 Bjørn Carlsen (1945–2024), norsk kunstmaler
 Bjørn Kjos (1946–), norsk næringslivsleder
 Björn Afzelius (1947–1999), svensk sanger, musiker, tekstforfatter og komponist
 Björn Skifs (1947–), svensk sanger
 Bjørn Floberg (1947–), norsk skuespiller
 Bjørn Sundquist (1948–), norsk skuespiller
 Bjørn Skagestad (1950–), norsk skuespiller
 Bjørn Eidsvåg (1954–), norsk sanger og komponist
 Bjørn Berge (1954–), norsk arkitekt, forsker og sakprosaforfatter
 Bjørn Askefoss (1956–), norsk lydkunstner
 Björn Borg (1956–), svensk tidligere tennisspiller
 Bjørn Müller (1960–2024), norsk musiker
 Bjørn Ingvaldsen (1962–), norsk forfatter
 Bjørn Nyland (1962–), norsk skøyteløper
 Bjørn Lomborg (1965–), dansk forfatter kjent for sin skepsis til miljøproblemer
 Bjørn Dæhlie (1967–), norsk langrennsløper
 Bjørn Berge (1968–), norsk bluesgitarist
 Björn Rosenström (1970–), svensk artist
 Bjørn Tore Kvarme (1972–), norsk fotballspiller
 Bjørn Tomren (1981–), norsk musiker

 Som etternavn 
 Torgeir Bjørn (1964–), norsk langrennsløper

Se også
 Bjørnefamilien (dyr)
 Svarta Bjørn

Referanser

 Eksterne lenker 


Kategori:Mannsnavn
Kategori:Navn fra dyreriket
Kategori:Navn med norrøn opprinnelse